Diari Oficial de la Generalitat Valenciana


Sumari del DOGV 5914, del 16-12-2008 (2008/14034)

Informació pública de l'alternativa tècnica d'un programa d'actuació aïllada per a l'edificació del solar situat al carrer de l'Abat Nájera, núm. 8, d'Alacant.
---------------------------------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14941


Data del document
:   03-12-2008

Organisme emissor
:   Notaria de Jesús María Izaguirre Ugarte

Tipus de document
:   Informació Pública

Descriptors 

:   * Alacant
    * empresa privada
    * pla d'urbanisme

Informació pública de l'alternativa tècnica d'un programa d'actuació aïllada per a l'edificació del solar situat al carrer de l'Abat Nájera, núm. 8, d'Alacant. [2008/14666]  
Jesús María Izaguirre Ugarte, notari del Col·legi de València, amb residència a Alacant, done fe:  
Que la mercantil Grupo Delta Construcción de Ideas, SL m'ha requerit per a la protocol·lització de l'alternativa tècnica d'un programa d'actuació aïllada per a l'edificació del solar abans indicat, d'acord amb el procediment de l'article 146 de la Llei Urbanística Valenciana i l'article 258 del Reglament d'Ordenació i Gestió Territorial i Urbanística Valenciana.   
Per mitjà del present edicte es fa constar:   
1. Per acord del Ple de l'Ajuntament d'Alacant, de 25 de juliol de 2008, es va aprovar l'inici del procediment de concurs per a la gestió indirecta del programa d'actuació aïllada referit al solar situat al carrer de l'Abat Nájera, núm. 8, d'Alacant.  
L'anunci d'inici de procediment de selecció es va publicar en el Diari Oficial de la Comunitat Valenciana en data 30 d'octubre de 2008.  
2. Depositada en la Notaria de Jesús María Izaguirre Ugarte a la ciutat d'Alacant, se sotmet a informació pública durant un mes, a comptar des de la publicació d'aquest avís en el Diari Oficial de la Comunitat Valenciana, la següent documentació presentada, de la qual hi ha una còpia en la Gerència Municipal d'Urbanisme de l'Ajuntament d'Alacant: memòria d'alternativa tècnica del programa d'actuació aïllada i projecte d'execució.  
3. L'advertència que en el termini d'un mes des de la publicació en el DOCV, qualsevol persona podrà comparéixer en la dita notaria per a obtindre còpia de l'acta o exhibició d'aquesta. La notaria es troba al carrer del General O'Donnell, número 20, bis, 03769 Alacant, i l'horari al públic és de 09.00 a 14.00 hores de dilluns a divendres i de 17.00 a 19.00 hores els dilluns, dimarts i dijous.  
4. La possibilitat de consultar en l'Ajuntament d'Alacant les actuacions derivades de la documentació depositada i la de presentar-hi, per a la incorporació a aquelles, tant al·legacions com alternatives tècniques que pretenguen competir amb l'exposada, així com les proposicions juridicoeconòmiques perquè s'executen.  
La proposició d'alternatives tècniques es presentarà en sobre tancat davant de l'Ajuntament d'Alacant en el termini d'un mes. Finalitzat el termini, s'obrirà un nou d'informació pública de 15 dies. El termini per a la presentació de proposicions juridicoeconòmiques serà de 10 dies a comptar des de la finalització dels terminis abans indicats.  
I perquè tinga els efectes oportuns, lliure la present informació pública.  
Alacant, 3 de desembre de 2008.- El notari: Jesús María Izaguirre Ugarte.